Document ID: /roh_data/filtered/fineweb-2-filterrobots_roh.jsonl.gz/23032

Mario Mandzukic ha sajettà en la 33avla minuta il 1:0 per Juventus Torino. Curt avant pausa ha lura il defensur Dani Alves fatg tut cler per ses club talian. Per l'AS Monaco ha sulet anc Mbappe pudì far ina cosmetica da resultat. En il final frunta Juventus probabel sin Real Madrid. En l’emprima partida cunter Atletico Madrid ha Real gudagnà cun 3:0.
Juventus ha gia gudagnà duas giadas la Champions League
Per Juventus èsi suenter la stagiun 2014/2015 gia la segunda qualificaziun per il final entaifer dus onns. Il 2015 aveva l’equipa taliana dentant pers il final cunter il FC Barcelona. Duas giadas ha Juventus perencunter pudì gudagnar la Champions League enfin oz, il 1985 ed il 1996.
RR novitads 23:00